Η προσωρινή κράτηση επί συρροής εγκλημάτων – Ερμηνευτικές προσεγγίσεις στο άρθρο 288ΚΠΔ:
Creators: name: Ζαφειρίδου, Ολγα Γεωργίου
Publisher: name: Aristotle University of Thessaloniki
Year: 2011
Subjects: συρροή
προσωρινή
κράτηση
concurrence
cumulative
detention

description: Η εν λόγω εργασία πραγματεύεται το ζήτημα της συρροής ενταλμάτων προσωρινής κράτησης, όπως αυτό αποτυπώνεται στο άρθρο 288 ΚΠΔ. Κατά την εισαγωγή παρουσιάζονται οι εκφάνσεις της αληθινής κατ’ ιδέα συρροής, του κατ’ εξακολούθηση εγκλήματος αλλά και της αληθινής πραγματικής συρροής. Αμέσως παρακάτω γίνεται λόγος για το γεγονός ότι για τις πρώτες δύο ακολουθήθηκε κοινή συλλογιστική και ως εκ τούτου υιοθετήθηκε ενιαία ρύθμιση, βάσει της πρώτης παραγράφου του άρθρου 288 ΚΠΔ. Στο πεδίο εφαρμογής της ίδιας παραγράφου θα πρέπει να εντάξουμε και την περίπτωση της αληθινής πραγματικής συρροής, ερμηνευτικά, βάσει του άρθρου 6 παρ. 3 Συν. . Όσες περιπτώσεις αληθινής πραγματικής συρροής δεν εντάσσονται στο εννοιολογικό περιεχόμενο της «ίδιας υπόθεσης» αφήνονται να ρυθμιστούν από τη δεύτερη παράγραφο του άρθρου 288 ΚΠΔ. Η παράγραφος αυτή προβλέπει τις προϋποθέσεις υπό τις οποίες επιτρέπεται η έκδοση πλειόνων ενταλμάτων προσωρινής κράτησης κατά του ίδιου ατόμου για αληθώς πραγματικώς συρρέουσες πράξεις του και εξειδικεύεται η διαδικασία επιβολής τους. Έπειτα καταγράφονται ζητήματα που η δεύτερη παράγραφος αφήνει ανοικτά, όπως αυτό του «ευλόγου διαστήματος» και του χρόνου από τη λήξη αυτού έως την έναρξη του τελευταίου τριμήνου. Στην πορεία παρουσιάζονται διαγραμματικά και κατ’ αντιπαράθεση υποστηρίξιμοι συνδυασμοί απόψεων σχετικά με την αληθινή πραγματική συρροή ενώ επιχειρείται να υπερθεματιστεί ως δικαιότερη και αρκούντως σεβόμενη τις συνταγματικές επιταγές, κάποια από τις απόψεις αυτές. Εν κατακλείδι, παρατίθεται η προβληματική συρροής ενταλμάτων για κακούργημα με πλημμελήματα, όπως είναι οι περιπτώσεις της συρροής του άρθρου 302 ΠΚ, της παραβίασης περιοριστικών όρων επί πλημμελήματος καθώς και η περίπτωση των ανήλικων δραστών.
description: The present thesis deals with issues pertaining to cumulative detention warrants, arising out of the application of article 288 of the Code of Criminal Procedure [CCP]. The thesis begins by sorting out the various types of concurrence of crimes under Greek law (“ideal concurrence”, “serial crime”, as well as “real concurrence”). Under article 288, paragraph 1 CCP, the first two types are treated in the same vein, owing to their functional proximity. The same is true of certain cases of real concurrence, namely those falling under article 6, paragraph 3 of the Constitution. The bulk of cases entailing real concurrence, i.e. those escaping the ambit of the latter provision, are regulated under article 288, paragraph 2 CCP. The said paragraph outlines the conditions for the enforcement of multiple detention warrants against the defendant, as well as delineates the procedure to be followed. The thesis touches upon highly debatable issues, such as the proper interpretation of the notion of “reasonable time”, as well as the delimitation of the various temporal segments of detention. Various doctrinal propositions are carefully scrutinized with a view to arriving at a solution that is compatible with constitutional principles. Last but not least, the thesis addresses a number of pertinent issues, including cumulative detention warrants in the event of concurrence between a felony and a misdemeanor (e.g. negligent homicide under article 302 of the Criminal Code), breach of restraining orders, as well as provisional detention of juvenile offenders.